བོད་ཀྱི་བུད་མེད་དག་གིས་བོད་ཀྱི་ལོ་རྒྱུས་སྟེང་རང་གི་མི་རིགས་བསད་པའི་ཉེས་ཅན་པ་ཞེས་པའི་མིང་འདི་ཡང་ཐོབ་ཉེན་ཆེ།འདི་ལ་བསམ་གཞིག་བྱེད་རྒྱུ་ནི་བོད་ཀྱི་བུད་མེད་ཁོ་ན་མ་ཡིན་པར་ཕ་མ་དང་མོ་བ།རྩིས་པ་དག་གིས་ཀྱང་བསམ་གཞིག་གཏོང་དགོས།ལྷག་ཏུ་ས་ཆ་ལ་ལ་ན་ཕ་མ་འགའ་རེས་རང་གི་བུ་མོ་བཙན་གྱིས་མི་རིགས་གཞན་པ་དང་གཉེན་སྒྲིག་བྱེད་དུ་འཇོག་མཁན་ཡང་མང་བོ་གོ་ཐོས་བྱུང་སོང་།སྤྱིར་ཁོང་ཚོ་ལའང་ཁག་མེད་ཅིང་།འཛམ་གླིང་གི་ཁ་ཕྱོགས་མིག་གིས་མ་མཐོང་བའི་བོད་ཀྱི་སྐྱེས་པ་དག་གིས་རང་གི་ཆུང་མ་གཅར་རྡུང་བྱེད་རྒྱུ་ལས་བོད་ཀྱི་བུད་མེད་དག་གི་ཁེ་དབང་ལ་བརྩི་སྲུང་བྱེད་ཤེས་པ་ནི་ཉུང་ཉུང་ཡིན་པས།ཕ་མ་ཚོས་ཀྱང་རང་གི་བུ་མོ་ཚོ་སྐྱིད་ས་ཞིག་ཏུ་སྟེར་ཨེ་ཐུབ་ཀྱང་ལྟ་གི་ཡོད།མི་རིགས་གཞན་པ་ཚོས་ཅུང་ཙམ་རང་གི་ཆུང་མའམ་བུད་མེད་ལ་དེ་འདྲ་གཅར་རྡུང་མི་བྱེད་པས།ཕ་མ་ཚོས་ཀྱང་དེར་སྟེར་བ་རེད་བསམ་སོང་ལ།ཕྱོགས་གཅིག་ནས་བུ་མོ་བདེ་སྐྱིད་ཅུང་ཙམ་འབྱུང་བ་དང་ཕྱོགས་གཅིག་ནས་སྒོར་མོ་འགའ་ཡང་ཡོད་འདུག་འདོད་ནས།དེ་ལྟར་མི་རིགས་གཞན་པ་དང་གཉེན་སྒྲིག་ཏུ་བཅུག་པ་རེད་བསམ་སོང་།རང་གི་མི་རིགས་མ་འོངས་པ་ལ་གནས་ཐུབ་མི་ཐུབ་ཀྱི་ཕྱོགས་ལ་བསམ་གཞིག་གཏོང་ཤེས་མཁན་ཕ་མ་ཚོའི་ནང་ན་ཉུང་ཉུང་རེད།རྗེས་ཕྱོགས་ནས་བོད་ཀྱི་ཕ་མ་དག་གིས་བོད་མི་རིགས་མི་རིགས་གཙང་མ་ཞིག་ཏུ་ཨེ་ཆགས་ལྟ་རྒྱུ་ནི་ཧ་ཅང་གལ་ཆེན་ནང་གི་དོན་ཆེན་རེད།